**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

 Τηλ. Προέδρου: 6981890371 - Τηλ. Γενικού Γραμματέα: 6976732688

Αρ.πρωτ: 59 Λαμία 01.07.2019

 ΠΡΟΣ: Μέλη της ΕΥΠΣ Περ. Στερεάς Ελλάδας

 **ΕΠΙΦΥΛΑΚΕΣ ΠΡΟΣΩΠΙΚΟΥ & ΣΩΣΤΗ ΕΦΑΡΜΟΓΗ ΤΟΥ ΜΕΤΡΟΥ**

 Συνάδελφοι, σε συνέχεια του πρώτου πρόσφατου ενημερωτικού σημειώματος για την χρήση του μέτρου της επιφυλακής και μετά τα προβλήματα που ανέκυψαν σε κάποιες Υπηρεσίες της Περιφέρειας αμέσως μετά τις μέρες που ο Δείκτης επικινδυνότητας ανέβηκε στο 4, σας επισημαίνουμε εκ νέου τα παρακάτω, τα οποία αποτελούν σταθερές και δεδομένα πέρα από οποιαδήποτε κατευθυνόμενη παραπληροφόρηση αλλά και προσπάθεια ορισμένων Διοικήσεων να επιβάλλουν τα αντίθετα, παράνομα βεβαίως, όπως:

 **Απαγορεύεται να καλούνται συνάδελφοι σε επιφυλακή επειδή υπάρχει υψηλός**

**δείκτης επικινδυνότητας, χωρίς την εκδήλωση κάποιου συμβάντος που να προκαλεί αντίστοιχη κινητοποίηση των πυροσβεστικών δυνάμεων! Δεν υφίσταται με βάση το υφιστάμενο νομικό πλαίσιο η προληπτικού χαρακτήρα επιφυλακή, χωρίς την εκδήλωση συμβάντων!** Αυτό απορρέει από:

* Τις διατάξεις του άρθρου 24 του ΚΕΠΥΠΣ, που θεσμοθετεί ως έκτακτο μέτρο

την επιφυλακή, όπου ξεκάθαρα αναφέρεται η ανάγκη «αντιμετώπισης εκτάκτων αναγκών» και όχι ενδεχόμενων εκτάκτων αναγκών

* Τα αναφερόμενα στην υπ’αριθμ. 18041 Φ.702.15/23-04-1999 Διαταγή ΑΠΣ

«Πρόβλεψη κινδύνου πυρκαγιάς κατά την θερινή περίοδο και μέτρα ετοιμότητας αυτής» και συγκεκριμένα στις κατηγορίες κινδύνου πυρκαγιάς (1-5), στις οποίες ρητά αναφέρεται ότι ο αριθμός πυρκαγιών προκαλεί την λήψη μέτρων όπως απόλυτη ετοιμότητα προσωπικού, πλήρη στελέχωση των δυνάμεων καταστολής, περιπολίες κ.α.! Προϋπόθεση δηλαδή και πάλι η εκδήλωση πυρκαγιών χωρίς καμία παρερμηνεία!

 Το επιχείρημα κάποιων Διοικητών, με το οποίο εκφοβίζουν χωρίς καμία βάση το προσωπικό των Υπηρεσιών, ότι στο Επιχειρησιακό Σχέδιο Δασών κάθε Νομού, απαιτείται αυξημένος αριθμός ατόμων για τις ανάγκες κατά βάση πρόσθετων περιπολιών ή η γνωστή καραμέλα ότι δουλεύουμε μόνο 3 μήνες το χρόνο μόνο ως σοβαρά δεν μπορούν να ληφθούν, αφού δεν είμαστε εμείς εκείνοι που ευθυνόμαστε για τις μεγάλες ελλείψεις σε προσωπικό ούτε βεβαίως μπορούμε να δεχθούμε ότι δουλεύουμε εποχιακά για 2 και 3 μήνες το χρόνο!

 Τα σχέδια και οι σχεδιαστές τους οφείλουν να λάβουν σοβαρά υπ’ όψην τους τόσο τους νόμους και κανονισμούς που ισχύουν όσο και τις μεγάλες ανάγκες και ελλείψεις στο προσωπικό μας!

 Η επιφυλακή από έκτακτο μέτρο ενίσχυσης έχει προσλάβει τα τελευταία χρόνια μόνιμο και διαρκή χαρακτήρα ανεξάρτητα, πολλές φορές, από την ύπαρξη συμβάντων και έτσι με τον τρόπο αυτόν η αυθαιρεσία υπερισχύει της νομιμότητας!

 Σύμφωνα με το από 3.6.2013 Γνωμοδοτικό Σημείωμα του Νομικού Συμβούλου της ΠΟΕΥΠΣ, παράνομη κήρυξη επιφυλακής στοιχειοθετεί, σύμφωνα με το άρθρο 259 Π.Κ., το αδίκημα της παράβασης καθήκοντος επί του παρανόμου, αφού στην έκδοση απόφασης χωρίς την τήρηση τω νομίμων προϋποθέσεων υφίσταται παραβίαση και βλάβη τρίτων (πυροσβεστικών υπαλλήλων) αλλά και του κράτους (καταβολή πρόσθετων αποζημιώσεων, μη οφειλομένων σε περίπτωση παράνομης επιφυλακής).

 Παρακαλούμε μετά και τα τελευταία κρούσματα αυθαιρεσίας, που εκδηλώθηκαν νωρίς εφέτος, τους συναδέλφους που θα κληθούν παράνομα σε υπηρεσία επιφυλακής χωρίς να υφίστανται οι πραγματικοί λόγοι για αυτή όπως επίσης και τις Τοπικές Επιτροπές, όπου αυτές υπάρχουν, να μας ενημερώσουν τηλεφωνικά, ώστε μέσω των Νομικών μας Συμβούλων να προβούμε άμεσα σε όλες τις απαραίτητες νομικές ενέργειες (εξώδικα, μηνύσεις) κατά αυτών που αυθαιρετούν σε βάρος όλων εμάς που καλούμαστε σε δύσκολες συνθήκες να εκτελέσουμε την αποστολή μας, με προβλήματα χρόνια και τεράστια!

Για το Δ.Σ. της Ε.Υ.Π.Σ. Περιφέρειας Στερεάς Ελλάδας

 Ο ΓΕΝΙΚΟΣ  ΓΡΑΜΜΑΤΕΑΣ                                            Ο ΠΡΟΕΔΡΟΣ

  ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ

,